**JAVNI POZIV**

**za odabir korisnika po Programu za revitalizaciju i podizanje nasada voćnjaka šljive i drugih voćnih kultura na području općine Prozor-Rama**

1. **PREDMET JAVNOG POZIVA**

Temeljem Programa utroška sredstava za razvoj poljoprivrede sa kriterijima raspodjele broj; 01/1-20-660/20, raspisuje se Javni poziv za prikupljanje zahtjeva za odabir korisnika za poticaj poljoprivrednoj proizvodnji kroz podizanje nasada šljive i drugih voćnih kultura na području općine Prozor–Rama za jesenju sadnju 2020. godinu. Realizacija Programa će biti preko Ekološke udruge poljoprivrednih i prehrambenih proizvođača „Eko plod“.

1. **KORISNICI POTPORE**

Korisnici potpore mogu biti fizičke i pravne osobe (pojedinci-obiteljska poljoprivredna gospodarstva, poduzeća, zadruge i obrti) sa područja općine Prozor-Rama, koji ostvaruju poljoprivrednu proizvodnju na području Općine.

1. **SREDSTVA I AKTIVNOSTI POTPORE ZA PODIZANJE NASADA**

Sredstva za potporu poljoprivredne proizvodnje, podizanje nasada šljive i drugih voćnih kultura dodjeljivat će se poljoprivrednim proizvođačima na području općine Prozor –Rama koji ispune uvjete i to za podizanje nasada od 0,1-0,2 ha. Ukupna površina koja se planira zasaditi svih kultura za jesenju sadnju 2020. godine je 20,0 ha.

**Potpora odabranim korisnicima biti će kroz:**  
   
***Osigurana financijska sredstva Općine Prozor-Rama za:***

- nabavku sadnica šljive, od 0,1-0,2 ha (maksimalno 50 komada po 0,1 ha)

- iznimno može se odobriti potpora podizanju nasada drugih voćnih vrsta u visini vrijednosti sadnica šljive na 0,2 ha.

***Osigurane agrotehničke i stručne mjere:***  
- analiza tla

- organizacija stručnih predavanja  
- monitoring projekta

***Udruga „Eko plod“ će vršiti operativni dio projekta kroz:***  
- zaprimanje zahtjeva-prijava od strane zainteresiranih poljoprivrednika,  
- pružanje savjetodavnih usluga   
- praćenje realizacije Projekta,  
- pomoć pri apliciranju za poticaje od drugih razina vlasti.

1. **UVJETI ZA SUDJELOVANJE I POTREBNI DOKAZI**

Za sudjelovanje u postupku odabira po ovom Javnom pozivu svi zainteresirani proizvođači trebaju ispunjavati uvjete:

a) da je pravna osoba ili obrt valjano registriran za rad u općini Prozor – Rama - dokaz: Sudsko rješenje o registraciji/Izvod iz sudskog registra sa svim prilozima, ili rješenje za rad obrta, i uvjerenje o poreskoj registraciji – ID broj ( za pravne osobe i obrte), ili

a) da je pojedinac-obiteljsko poljoprivredno gospodarstvo sa prebivalištem, odnosno sjedištem, u općini Prozor – Rama – dokaz: uvjerenje o prebivalištu i sl.,

b) da ostvaruje proizvodnju na području Općine Prozor-Rama – dokaz: Izvadak iz posjedovnog lista, zemljišno knjižni izvadak, ugovori o korištenju ili zakupu zemljišta, za obiteljsko zemljište odgovarajuća izjava,

c) da je upisan u Registar poljoprivrednih gospodarstava i Registar klijenata (Uvjerenje o upisu ili lista korištenja iz RPG i RK)

1. **ROK PRIJAVE I NAČIN REALIZACIJE :**

***Rok za podnošenje zahtjeva***

Rok za podnošenje zahtjeva-prijave za podizanje nasada šljive i drugih voćnih kultura, jesenja sadnja 2020, je do **24.07. 2020. godine.**

***Način prijavljivanja***

Zahtjev na propisanom obrascu (ZA-Projekt revitalizacije voćnjaka), sa odgovarajućim prilozima dostavljaju se direktno u Udrugu „Eko plod“ ili se šalju preporučeno poštom na adresu: Udruga „Eko plod“**,** Kralja Tomislava bb. sa naznakom:**Prijava na javni poziv za odabir korisnika sredstava za potporu podizanja nasada voća, jesen 2020.**

Dokumentacija koja se dostavlja mora biti originalna ili ovjerena kopija.

Udruga „Eko plod“ zajedno sa predstavnikom nadležne općinske Službe će pregledati zahtjeve, utvrditi potpunost i prihvatljivost zahtjeva. Po potpunim zahtjevima izvršiti će se uvid na poljoprivrednom gospodarstvu, sačiniti zapisnik o ispunjavanju uvjeta, utvrditi površinu i drugo činjenično stanje, te izvršiti po potrebi analizu zemljišta.

Potrebiti obrazaci zahtjeva za prijavu na Javni poziv mogu se preuzeti u Udruzi „Eko plod“, ul. Kralja Tomislava bb, svakim radnim danom u vremenu od 8-16 sati ili elektronskim putem na web stranici Općine [www.prozor-rama.org](http://www.fmrpo.gov.ba) .Sve dodatne informacije vezane za Javni poziv mogu se dobiti svakim radnim danom na brojeve telefona: 036/770-623 (Udruga) ili 771-921, 770-552 (Općina).

Broj: 01/1-20-660-2/20

Datum: 22.06.2020.godine

Načelnik

dr. Jozo Ivančević